b'\n_START_ARTICLE_\nDylan McDermott\n_START_SECTION_\nUra\n_START_PARAGRAPH_\nH\xc3\xa4nen kuuluisin roolinsa on Bobby Donnellin rooli lakisarjassa Oikeus ja kohtuus. Dylan McDermott on sen lis\xc3\xa4ksi n\xc3\xa4ytellyt runsaasti my\xc3\xb6s elokuvissa kuten Julia Robertsin t\xc3\xa4hditt\xc3\xa4m\xc3\xa4ss\xc3\xa4 elokuvassa Ter\xc3\xa4skukat (1989), Clint Eastwoodin t\xc3\xa4hditt\xc3\xa4m\xc3\xa4ss\xc3\xa4 elokuvassa Tulilinjalla (1993), Joulu Manhanttanilla (1994), Neve Campbellin ja Matthew Perryn t\xc3\xa4hditt\xc3\xa4m\xc3\xa4ss\xc3\xa4 elokuvassa Tango kolmelle (1999), Texas Rangers (2001), Pahan sanansaattajat (2007) ja Olympos on valloitettu (2013).\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMcDermott avioitui n\xc3\xa4yttelij\xc3\xa4 Shiva Rosen kanssa vuonna 1995. Heill\xc3\xa4 on kaksi tyt\xc3\xa4rt\xc3\xa4 Colette (s. 1996) ja Charlotte Rose (s. 2005). Pari ilmoitti asumuserostaan syyskuussa 2007. Dylan on seurustellut aikaisemmin my\xc3\xb6s Julia Robertsin kanssa. People-lehti valitsi Dylanin vuonna 1998 yhdeksi maailman kauneimmista ihmisist\xc3\xa4.'